
Auß zeſpendet wird der Jugend. N 


Gde. 

s der Erden mehrerinne 
Venus zwene ſahe fiehn/ 
Welchen noch nicht wolt zu ſinne 

Dieſe Regel einzugehn; 
Nicht gut iſt alleine bleiben / 
Geſſer iſt es ſich beweiben. 

2. Sprach fie bald zu ihrem Sohne 

Nimb die beyde wol in acht / 

Eher nicht derſelben ſchone 1 

Biß du ſie zur lieb gebracht / ö 

Drumb ergreiffe deine Pfeile 1 

Vnd bald zu denſelben eyle. N 

3. Einer iſt erſt angelanget 

Auß der weit beruͤhmbten Welt / 
Wo Apollo maͤchtig pranget / 
Wo die Muſen ihr gezelt 
Auffgerichtet / wo die Tugend 


4 Der hat er ſich gar ergeben 13 
Die hat er ihm außerſehn / * 
Doch hat er die Kunſt darneben 


Nicht dahinden laſſen ſtehn / 24575 f 


Kunſt vnd Tugend iſt ſein leben N 
Welchen er ſich gantz ergeben. 

5. So wach auff du nackter ſchuͤtze / 
Sich dem trewen Muſen⸗Sohn / 
Das er nicht fb einſam ſize 
Eine ſchoͤne Daam zu ſohn / 

Von dem andern wil ich eben 

Aucz hinfort bericht dir. geben, 6 4aß 


6. Laß nur den dein vorzug haben 
Weil das alter vnd die Kunſt 

Ja die Tugend nechſt den Gaben / 
Auch viel groſſer Leute Gunſt 
ber jenen jhn erhaben / N 
Laß nur den denn vorzug haben. 

7. Alß diß Lache ſis ge hoͤret / 

Die nichts alß nur boͤſes ſpinnt / 
Sprach der muß mir ſein gewehret 
Gegen den bin ich entzuͤndt / 

Ich wil zu der Schweſtern hauffen 
Alſo bald' mit jhme lauffen. 

8. Dieſes hat fie bald verrichtet / 
Vnd alſo der Venus rath 


Gantz vnd gar hiemit vernichtet. 


O der ſchnoͤden / boͤſen that! 
Alß die Venus diß vornommen 
Das ihr dieſer iſt entnommen / 
9. Fieng fie hefftig an zu klagen 
Rufft Cupido hub' ihm an 
Alles was geſcheh'n zu ſagen / 
Nicht wol haſtu dran gethan 
Sprach ſie das du ſo verzogen / 
So geſeumt mit deinem bogen. 
10. Weil es denn nun iſt geſcheßen 
Jetzt auch nicht zu endern iſt 
Was vor dißmal iſt verſehen / 
So geh hin ohn alle friſt / 
Vnd verricht mit beſſerm fle iſſe 
Was ich dich e heiſſe. 

11. Einen 


II. Einen wil ich dir noch zeigen 
Der deß erſten Bruder iſt / 

Aber das den nicht zu eygen 

Durch jhr' über groſſe liſt / 

Ihr die falſche Goͤttin mache / 

Tag vor tag gar empſig wache. 

12. Alß fie den ihm nur gezeuget / 
Grieff Cupido zu dem Pfeil 
Welches ſhme niemals treuget / 
Vnd gieng in geſchwinder eyl / 
Hat bald wo der ſey erkundet / 

Vnd denſelben hart verwundet. 
13. Der ſprach jetzt bin ich geſchoſſen 
Wie Cupido nu zu thun? 

Diß iſt wol ein Liebes / poſſen 

Den du mir erwieſen. Nun 

Sage wo ich mich hinwenden / 

Wo ich jetzund ſol anlaͤnden. 

14. Ich wils ſprach er dir anzeigen 
Jetzung darffſtu Artzeney / 

Ey ſo kan ichs nicht verſchweigen 
Wo doch die zu finden ſey / 

Mach dich auff du muſt bald gehen 
Dich nach einer Dam vmbſehen. 
15. Vnd dieſelbe wirſtu finden / 
In deß Herren Schidlers Hauß. 
Die wird meiſterlich verbinden 
Deine Wund' auch ziehn herauß 
Das Geſchoß / nach deinem willen 
Alle deine Schmertzen ſtillen. 


. 
ä 


— — 


16. Alß 


1 
0 


16. Alß er dieſe wort gefaſſet / 
Gieng er bald zurſelben zu / 
Sie hat jhn auch nicht gehaſſet / 
Sie vergunt' jhm bald die ruh 
Heute ſol er Hochzeit haben 
Vnd ſich mit deefelben laben 


* * * 
Ey fo labet euch ihr beyde / 
Weil jhr jetzt geparet ſeyd / 
Lebt in liebe lebt in frewde 
Vnd genieſt derſelben Zeit / 
Wie dann auch der hohen Gaben / 
Die GO & euch anfent left haben. 


Auß Bruͤderlicher liebe auffgeſetzet 
von 


Antonio Kronberger. 


> Venus / die daß Hertz der zarten Jugend führer, 
In Banden jhrer macht / an allem ort geſpuͤret⸗ 
Daß dieſe kalte Zeit das Regiement behiellt 

Deß Erdreichs / welches ſie mit weiſſer deck verhüllt 2 
Deß tieff⸗ gelegten Schne's / vnd aller Zier benommen 
Die Selder / Berg vnd Thal: Ihr kund gar nichts entkommen 

Vnd bleiben vnverletzt: Die Baͤume waren bloß 

Der Blatter gar beraubt / der ſanfften Erden ⸗ſchoß. 
War gleichſam mit dem Schlag gerührt vnd gantz erſtorben 
Die lieblich Augenluſt / die Blumen auch vertorben; 

Die Waſſer ſtunden ſtill / kein Schiffer ſich verwegt 

Zu reiſen / alles war in Trawrigkeit gelegt: 
Sprach fie von Zorn bewegt / fol nu gemeidet werden 
Was lieb vnd lieblich iſt / fol meine macht auff Erden 

Anjetzt verlachet ſein / die weil gar wuͤſte ſtehn 

Die Garten ohne luſt / da ich pfleg einzugehn 

2 3 Vnd 


Vnd halten Sauß vnd Zoff. Weil da mit groſſen hauffen 
Deß Sroftes werck der Schne ohn maſſen koͤmpt gelauffen 
Weil auch die Winde ſind jetzt alle loß vnd frey 
Vnd ſtreiffen duch die Aufft / mit groſſer tyranney 
n dem ſie alle ier vnd Luſt der Gelder rauben / 
Ich wil es machen bald daß keiner mehr ſol glauben 
Das jemals meine macht geſchaͤchet werden kan 
Dis wil ich nun darthun vnd zeigen jederman 
Daß mich noch Reiff / noch Schne / noch roſt / noch Wind kan zwin⸗ 
Rom her mein liebſtes Rind / vor allen werthen dingen (gen / 
Wein allerbeſter Schatz / Cupido kom doch her 
Nim dich der Mutter an / vnd thu' es ohn beſchwer. 
Durch dich mir vnterliegt was Thetis nur vmbfanget 
Mit jhrer Armenkre iß / wo Phabus nur gelanget. 
Wit feiner Stralen⸗glantz / auch wo der Sonnen⸗liecht 
Nicht allzeit kommen kan / mir gaͤntzlich iſt verpflicht / 
Nim̃ deinen Kocher bald vnd greiff zu deinen Pfeilen 


Du muſt / O liebſter Sohn / nicht lange dich verweilen / 


Mein Schmertz iſt all zu groß / ſtreich durch die friſche Zuffe 
Wie du wol ſonſten pflegſt / in dieſe Erdenklufft i 


Die vns zu fuſſen liegt / laß die iege werden innen 


Der rache / welche vns mit jhren ſtoltzen ſinnen 
Verachtet vnd verlacht / mach kündig deine Krafft 
Die alle niederlegt / die alle Krafftloß macht. 
Doch daß du werthes Kind mein vorgefaſten willen 


Vnd euſerſte begier geſchwinde moͤgſt erfüllen / 


Nim meinen Rath wol ein / erwehle / dir das Ziel 
Vnd ſtreite da zu erſt. Wo ich dir zeigen wil: 


Da wo der Weiſſel⸗ſtrom / ſehr ſtoltz vnd praͤchtig flüffee 


Wo ſeine Naides der Drübeng außgang kuſſet / 
Nicht alſo weit davon ligt Thoren eine Stad 
Die noch vor alters her / biß jetzt den namen hat. 
Die hab ich dieſe Zeit mit groſſem ernſt gehaſſet 
Auff die hab ich vorlangſt auch meinen Zorn gefaſſet / 
Da fang an deinen ſtreit erweiſe deine macht / 
Thu kund was deine Pfleil vnd ſtarcker bogenſchafft 


Cupide 


De 


rt 


a5 Ar 


| 


Cupido alß er nun die bitte hat gehoͤret 1 
Der Mutter ſprach er bald / was jhr von mir begehret 
Das wil ich richten auß / ſchwang ſeinen Leib empor 
Vnd rennet durch die Lufft; doch weil er hat zuvor 
Eh noch die kalte Zeit der warmen nach gegegangen 
Die Pfeil verſchloſſen gar / mit den er thete fangen 
Was liebe meiden wolt / fuhr eylends in ſein hauß 
Vnd macht den Boicher voll / dann flog er bald herauß 
Vnd macht ein Wierbelkreiß hoch ſchwebend in den Lufften / 
So wie der Sommer · gaſt die Schwalbe pflegt zu richten 
Den hohen ſchnellen lauff / wenn ſie erhoben iſt 
Biß an das Sirmament: bald kombt er auß geruſt 
Mit ſeinem Leibgeſchoß / kein Menſch hat jhn vernommen 
Wie er an vnſer ſtat / ein ſolcher Seind! war kommen / 
Die Wolcke war ſein Schantz er nahm ihn eylends für 
Zu öffnen mit gewalt der ſchwachen Sertzen thür 
Vnd fieng das ſturmen an / war ſo geſchwind im ſchiſſen * 


Daß keiner da der noch vnd vnglüͤck ſich entriſſen WA 


Den er nur treffen wolt / biß das die finſter Nacht 0 
Def Schlaffes bringerin ein End deß ſtreitens macht. 
Dann flog er wieder auff: die aber find verletzet 
Durch ſcharffe ſeiner Pfeil mit Liebes⸗Gifft genetzet 
Empfunden das jhr Hertz gequelet war mit pein / c 
Der keinem Schmertz nicht kan noch Kranckheit ehnlich ſein. 
Sie wahren alß verzuckt / fie waren gantz entzündet N 
Von heiſſer Liebe gluth / nicht einer hat ergründet 
Die vrſach ſolcher noth / vnd wuſten gaͤntzlich nicht 
Zu finden einen rath / der ſochen Schmertzen bricht. 
Den aber hat doch bald Herr Bräutigam gefunden / 
Die Artzney ſolcher Gifft / der Pflaſter ſeiner Wunden 
War ihm nicht vnbekand / Er eylet zu dem orth 
Der ſtillen ſicherheit / vnd kahm an dieſen port 
Da jhm ſein kluger Geiſt / vnd Schmertzen hat getrieben 
Da wo die ſuſſe pein am minſten kan betrüben 
Vnd ſchwaͤchen feinen Sinn zer iſt nu wol daran / 
Von jhm iſt abgewand was trawrig machen kan. 


Er iſt nun gantz befreyt von aller muh vnd ſorgen / 
Er ſitzt in ſtoltzer ruh / er darff ſich nicht beſorgen / 
Vor Venus tuck und macht / er hat nu feinen ſchild 
Sein allerliebfte Braut / mit dem er ſich verhůlt 
Wenn jhm das blinde Kind Cupido wil verlegen 
Sie iſt fein hoͤchſte Lieb / fein wuͤnſchen / fein ergetzen 
Vnd lebens auffenthalt / weil ſie wol außgeruſt 
Mit Tugend, Zucht / Verſtand / vnd zarter ſchoͤnheit iſt. 
Der Dreymal grofe Gott woll jhnen beyden geben 
Gedeyen Gluck / vnd Heyl / verleyh ein langes leben 
Vnd ſegn auch jhren Stand / wend ab allgergenleid 
Vnd was ſonſt ſchaden kan von jhnen allezeit. 
Ihr aber die jhr jetzt deß Amors lift vnd rücken 
Noch nicht entgangen ſeyd / gebrauchet euch der ſtůͤcken / 
Vnd Künfte zu entfliehn / die jhr vor Augen ſeh' t 
Ein beyſpiel nembt daran vnd dieſen Sußſteig geh' t. 
So werdet jhr die macht der Liebe nur verlachen / 
So werdet jhr nicht mehr wenn alles fchläffet wachen 
Ihr werdet gantz befreyt von aller noth vnd pein / 
* o folget dieſem Rath / der kan die Artzney ſeyn. 


g von 


Jacob Vogten. 


